b'\n_START_ARTICLE_\nSimcoe (grad)\n_START_SECTION_\nPovijest\n_START_PARAGRAPH_\nSimcoe je osnovao guverner John Graves Simcoe 1795. godine. Simcoe je 1878. godine registriran kao Gradska zajednica Simcoe koja je imala svoje gradsko vije\xc4\x87e i gradona\xc4\x8delnika. Godine 2001. grad i sve pripadaju\xc4\x87e op\xc4\x87ine u okviru Op\xc4\x87ine Haldimand-Norfolk su raspu\xc5\xa1tene a regija je bila podijeljena u dva niza op\xc4\x87ina sa statusom grada ali s oznakom \xc5\xbeupanije. Simcoe je tako danas Gradska jedinica 5 Norfolk \xc5\xbeupanije.\n_START_SECTION_\nZajednica i kultura\n_START_PARAGRAPH_\nSimcoe ima svoju radio stanicu (CD 98,9) i dvoje novina: The Simcoe Reformer i NYCA Hub. U mjestu se nalazi i Op\xc4\x87a bolnica Norfolk. Simcoe je bio jedan od zajednica u Kanadi kroz koji je pro\xc5\xa1la Olimpijska baklja na svom putu od Atene do Vancouvera za XXI. Zimske olimpijske igre - Vancouver 2010._NEWLINE_Eva Brook Donly Muzej je viktorijanska ku\xc4\x87a-muzej koji prikazuje zna\xc4\x8dajke lokalne povijesti od osnutka Norfolk \xc5\xbeupanije sve do 20. stolje\xc4\x87a. Lynnwood/Campbell-Reid House, neoklasi\xc4\x8dna ku\xc4\x87a izgra\xc4\x91ena tijekom 1850. - 1951. za lokalnog bankara i upravitelja po\xc5\xa1te Duncan Campbella, progla\xc5\xa1ena je 1972. nacionalnim povijesnim lokalitetom u Kanadi. _NEWLINE_U Simcoeu djeluje i klub Hrvatske bratske zajednice (Simcoe Croatian Club).'